|  |
| --- |
|  |
| **Osnovna šola heroja Janeza Hribarja**Cesta Notranjskega odreda 321386 **Stari trg pri Ložu** tel: 01 707 12 50, fax: 01 707 12 60os.h-janeza-hribarja@guest.arnes.si |

Na podlagi veljavnih okrožnic MIZŠ, aktualnih priporočil NIJZ za posamezna področja dela, je ravnatelj/ica zavoda za šolsko leto 2020/21 pripravila in sprejela naslednji

**PROTOKOL za PREZRAČEVANJE**

v času širjenja bolezni Covid-19

Interne smernice so namenjene prezračevanju prostorov za čas prisotnosti SARS-CoV-2 med prebivalstvom RS Slovenija. Interne smernice so pripravljene na podlagi navodil NIJZ, REHVA smernice ter predlogov stroke s področja prezračevanja kot tudi je »Pravilnik o zahtevah za zagotavljanje varnosti in zdravja delavcev na delovnih mestih«. Interne smernice se posodablja z navodili in usmeritvami stroke in dognanj na področju SARS-CoV-2.

SPLOŠNE USMERITVE

* v času prisotnosti ljudi v prostorih se skrbi, da se prostore prezračuje z dovajanjem zunanjega svežega zraka z naravnim prezračevanjem (na stežaj odprta okna) pred poukom, med odmorom in po pouku;
* POZOR! – predvsem v hladnejših dneh leta je potrebno poskrbeti, da bodo osebe v prostoru primerno oblečene;
* izogibati se je potrebno prezračevanju s prepihom, kadar so v prostoru prisotne osebe;
* med čiščenjem v popoldanskem času je potrebno poskrbeti za prezračevanje. Po zaključku dela čistilka okna prostora zapre;
* priporočena minimalna izmenjava zraka (navodila NIJZ april 2021) je 6-12 menjav na uro (2-3 za pisarne, 5-6 za šole) – odvisno tudi od letnega časa;
* časovni interval odprtja oken v hladnejšem delu leta naj bo po oceni cca. 3-5 minut, v toplem delu leta cca. 10-20 minut. V času ugodnih vremenskih razmer so lahko okna odprta stalno;
* pri prezračevanju prostorov se pazi, da se prepreči prenos nevarnih snovi / zdravju škodljivih koncentracij/vonjav ipd. iz prostora v prostor (na primer iz učilnice kemije na hodnik/drug prostor z osebami…) ter da so odprtine za naravno prezračevanje delovnih prostorov dovolj oddaljene od zunanjih virov onesnaževanja;
* kjer je možno, se je potrebno izogibati prenatrpanim in slabo zračnim prostorom. Če to ni mogoče je potrebno upoštevati navodila/usmeritve stroke (vzdrževati medsebojno razdaljo, nošenje zaščitnih mask…);
* sistem ogrevanja in ohlajanja se uporablja kot običajno, ob upoštevanju spodaj navedenih navodil glede zračenja prostorov. V hladnejših dneh leta se temperaturo zraka v prostoru vzdržuje nad 20°C in poskuša doseči vlago 40% (odvisno od prostora);
* v obdobju SARS-CoV-2 se čiščenja kanalov po objektu izvaja med počitnicami. Zamenjava zračnih filtrov se izvaja v skladu z načrtom vzdrževanja. Čiščenje in zamenjavo izvaja za to pooblaščeno podjetje.

NAVODILA ZA PREZRAČEVANJE

***NARAVNO PREZRAČEVANJE (S POMOČJO OKEN)***

* *UČILNICE* se vsak dan pred pričetkom pouka prezračijo. Za jutranje prezračevanje prostorov je odgovoren hišnik, čistilka in/ali učitelj, ki je v jutranjem varstvu. Med delovnikom je za odpiranje oken zadolžen učitelj. Med odmori in po končanju pouku učitelj odpre okna na stežaj. Prav tako naj bodo okna odprta v času odsotnosti oseb iz prostora zaradi telovadbe, malice, urnika ipd. POZOR – osebe v prostoru morajo biti primerno oblečene;
* *IGRALNICE* se vsak dan pred pričetkom vzgojno-varstvenega procesa prezračijo. Za jutranje prezračevanje prostorov je odgovoren hišnik, čistilka in/ali vzgojitelj/pomočnik, ki je tisti dan v jutranji zbirni skupini. Med delovnikom je za odpiranje oken zadolžen vzgojitelj/pomočnik. Po zaključku delovnega dneva/združevanju skupin vzgojitelj/pomočnik odpre okna na stežaj. Prav tako naj bodo okna odprta v času odsotnosti oseb iz prostora zaradi sprehoda, igranja na igrišču ipd. POZOR – osebe v prostoru morajo biti primerno oblečene;
* *PISARNE -*  zjutraj jih prezrači tajnica, računovodkinja ali čistilka, med delovnim časom za zračenje poskrbijo zaposleni v skladu s splošnimi usmeritvami zapisanimi zgoraj. Po zaključku delovnega dneva čistilka prezrači prostor;
* *ZBORNICA* - zjutraj jo prezrači hišnik, čistilka, tajnica, med delovnikom za prezračevanje skrbi čistilka oz. zaposleni, ki se nahajajo v prostoru. Po končanju delovnega dneva v prostoru čistilka okna odpre na stežaj;
* *KABINETI -* zjutraj jih prezrači hišnik, čistilka, zaposleni, v času bivanja v kabinetu za zračenje skrbijo zaposleni v skladu s splošnimi usmeritvami zapisanimi zgoraj;
* *KUHINJA* - kuharica, ki zjutraj pride prva, odpre okna na stežaj in kuhinjo prezrači. Prostor se nato preko dneva prezračuje v skladu s splošnimi usmeritvami zapisanimi zgoraj. Pred razdeljevanjem obrokov se kuhinjo dodatno prezrači;
* *JEDILNICA/JEDILNI PROSTORI -* zjutraj jih prezrači hišnik, čistilka, kuharica, pomočnica kuharice, nato se dodatno prezrači pred izdajanjem obrokov (malice, kosila) za kar poskrbi kuharica in/ali čistilka. Za vsako skupino učencev se jedilnica ponovno prezrači;
* *TELOVADNICA Z GARDEROBAMI* se vsak dan pred pričetkom pouka prezrači. Za jutranje prezračevanje prostorov je odgovoren hišnik in/ali čistilka ali učitelj. Med delovnikom je za prezračevanje zadolžen učitelj. Med odmori in po končanju pouka učitelj prezračuje prostore z upravljanjem sistema prezračevanja če je to omogočeno, odpiranjem oken, vrat garderob ipd. Prav tako naj se prezračevanje prostorov izvaja v času odsotnosti oseb iz prostora zaradi urnika ipd. Pozornost je potrebno posvetiti prezračevanju toaletnih prostorov (glej spodaj);
* *HODNIKI –* za zračenje hodnikov od jutra do zaključka delovnega dneva skrbijo hišnik, čistilke v skladu s splošnimi usmeritvami zapisanimi zgoraj;
* *VHODNE AVLE/PROSTORI -* zjutraj vhode prezrači hišnik, čistilka, zaposleni. V kolikor je mogoče, se zunanja vrata v vhodne avle/prostore pusti stalno odprta v nasprotnem primeru se režim zračenja prilagodi usmeritvam zapisanim zgoraj. Za zračenje skrbi hišnik in/ali čistilke ali zaposleni;
* *PROSTORI BREZ MOŽNOSTI ZRAČENJA –* kdor vstopi v prostor pusti vrata v odprtem položaju; v prostoru naj se nahaja zgolj ena oseba, ki uporablja varovalno opremo za zaščito pred SARS-CoV-2; v kolikor je potreba po sočasnosti dveh oseb, se je potrebno izogibati tesnim stikom pri tem pa je potrebno upoštevati navodila/usmeritve stroke (nošenje zaščitnih mask itd.).
* V stavbi šole ni mehanskih prezračevalnih sistemov, zato je potrebno redno odpiranje oken in vrat na stežaj, veliko več kot običajno, tudi če to povzroča nekaj toplotnega neudobja.

***PREZRAČEVANJE TOALETNIH PROSTOROV***

* V vrtcu imamo odvodni prezračevalni sistem za toaletne prostore, ki mora delovati 24 ur na dan, 7 dni v tednu, na podoben način kot celotni prezračevalni sistem stavbe.
* V centralni in podružnični šoli ni prezračevalnega sistema.
* V prostorih stavb, ki niso zasedene 24/7, naj bo možnost izklopa mehanskega prezračevanja ponoči in ob vikendih, kar velja tudi za prezračevanje toaletnih prostorov.
* V centralni šoli in vrtcu nimamo oken v toaletnih prostorih, v PŠ Iga vas pa so v toaletnih prostorih.
* Uporabnike toaletnih prostorov naj se opozori, da straniščne školjke izplakujejo s pokritim pokrovom, da se prepreči prenos kapljic v zrak.

|  |  |
| --- | --- |
|  | Po uporabi stranišča:1. Zapri straniščno desko
2. Pritisni gumb za spiranje
3. Počakaj 5 sekund, da se spiranje konča
4. Dvigni desko in preveri, da je bilo spiranje uspešno

Po potrebi uporabi WC metlico in ponovno speri školjko pri tem pa upoštevaj korak od 1 do 4 |

***NASTAVITVE KROŽENJA ZRAKA CENTRALIZIRANIH SISTEMOV JE POTREBNO IZKLJUČITI***

* Prezračevalne centralizirane sisteme ali klimatske naprave razen vrtcu in kuhinji ne delujejo.
* V prostorih kuhinje, kjer se nahaja več ljudi hkrati, se načeloma svetuje izklop sistemov z lokaliziranim (na nivoju posameznih prostorov) kroženjem zraka (npr. ventilatorski konvektorji, indukcijske enote). V primeru, da se te naprave uporabljajo, mora biti obvezno zagotovljeno redno  zračenje z odpiranjem oken na stežaj.
* Uporaba sobnih ventilatorjev v prostorih, kjer se zadržuje več ljudi hkrati, je odsvetovana. V primeru, da ni možnosti drugih načinov ohlajevanja prostorov za zagotavljanje optimalnih temperaturnih razmer, je potrebno postaviti ventilator tako, da ta ne bo usmerjen v ljudi.

***DODATNO***

*Svetuje se redno čiščenje prezračevalnih sistemov in klimatskih naprav, skladno z navodili proizvajalca oziroma vzdrževalca sistemov oziroma naprav. Potrebna so redna vzdrževalna dela, dodatna vzdrževalna dela niso potrebna.*

* Prezračevalni sistemi niso vir okužbe z virusom SARS-CoV-2, v kolikor se držimo zgoraj navedenih priporočil čiščenja in vzdrževanja sistemov, povečanja pretoka svežega zunanjega zraka, varne uporabe prezračevalnih sistemov z rekuperacijo toplote in priporočil glede nastavitev kroženja zraka.
* Po potrebi se bomo posvetovali tudi s strokovnjaki tehnične stroke,  oz. z izvajalci prezračevalnih sistemov.

**Menjava zračnih filtrov:**

* Menjava filtrov naj sledi običajnemu postopku, glede na plan vzdrževanja.
* Odsvetuje se zamenjava obstoječih filtrov z drugimi tipi filtrov.
* Pooblaščeni vzdrževalci naj glede uporabe osebne varovalne opreme pri menjavi filtrov upoštevajo navodila pooblaščenega specialista medicine dela, prometa in športa.
* Uporabljeni filtri naj se shranijo v zaprti vrečki vsaj 2 tedna preden se odvržejo kot odpadek.

**Čistilci zraka:**

* Sobni čistilci zraka se lahko uporabljajo le kot dopolnitev prezračevalnih ukrepov.
* Zagotoviti je treba njihovo pravilno namestitev, pravilno delovanje in pravilno vzdrževanje (čiščenje, zamenjava filtra itd.).
* Uporaba čistilcev zraka z namenom odstranjevanja virusov iz zraka je smiselna le pri čistilcih s filtri razreda  MERV -16.
* V primeru, da želite uporabljati čistilce zraka v velikih prostorih, jih namestite v bližino ljudi.
* Učinkovitost in varnost čistilcev zraka in dezinfekcijskih naprav naj bo podprta s natančnimi proizvajalčevimi navodili za uporabo in vzdrževanje, ter dokazili  o učinkovitosti čiščenja.
* Čistilci ne smejo sproščati v zrak snovi ali reakcijskih produktov (npr. ozona) v koncentracijah, ki bi lahko  predstavljale tveganje za zdravje.

**Spremljanje kakovosti zraka v zaprtih prostorih:**

* V stavbi brez mehanskega prezračevalnega sistema je priporočljivo namestiti **senzorje CO2**. Povišane vrednosti CO2 v zaprtih prostorih niso nujno povezane s širjenjem virusa SARS-CoV-2, so pa pokazatelj slabše kakovosti zraka v zaprtih prostorih, zlasti v prostorih,  kjer se zadržuje večja skupina ljudi, kot so učilnice, sejne sobe, in pokazatelj potrebe po prezračevanju.

Posodobljeno: Stari trg pri Ložu, november 2021